
RAPORT DE SPECIALITATE

         Subsemnata Nedelcu Mariana Camelia, Șef serviciu buget finanțe contabilitate resurse umane salarizare impozite și taxe,  am analizat             
  ” Proiectul de hotărâre privind aprobarea contului de execuție al bugetului Unității de Asistență  Medico-Socială Boldești-Scăeni la data de 30.09.2023”.
         Proiectul de hotărâre a fost întocmit conform prevederilor legale:

- Ordonanța de Urgență nr.57/2019 - privind Codul administrativ

- Legea nr.273/2006 - privind finanțele publice locale 
         Execuția bugetară  a fost întocmită pentru bugetul instituțiilor publice finanțate din venituri proprii și subvenții astfel:

- secțiunea de funcționare  reflectă veniturile încasate pe fiecare sursă în sumă de 3.296.963 lei din prevederi stabilite în sumă de 3.316.000 lei cât și cheltuieli efectuate în sumă de 3.103.268 lei  în cadrul capitolului de asigurări și asistență socială dintr-un buget aprobat de 3.316.000 lei;
- secțiunea de dezvoltare care reflectă  prevederea bugetară de 32.000 lei atât la venituri cât și cheltuieli, fiind încasate venituri de 1.015 lei prin vărsăminte din secțiunea de funcționare și cheltuieli efectuate tot de 1.015 lei;
         Respectând prevederile legale în vigoare  proiectul de hotărâre mai sus menționat poate fi supus aprobării Consiliului Local.

